钦定古今图书集成/明伦汇编/闺媛典/第027卷 > 皇清 > 韩世裘妻盛氏
## 钦定古今图书集成/明伦汇编/闺媛典/第027卷 > 皇清 > 韩世裘妻盛氏

按《怀宁县志》：“盛氏，邑庠生韩世裘妻，桐城人。先世皆名卿。氏幼习姆训，长通经史，性贤淑，事翁姑以孝。姑早没，氏茹素写经，求资冥福。岁时展拜遗像，必痛哭尽哀。翁没，值岁大祲，世裘赴省乡试，氏百计经营敛务，不贻馀憾。世裘虽贵室公孙，而家酷贫，氏辛苦操作，机丝佐读，举案必恭。教子三人，皆有声庠序。所著” 有《杏花阁诗》，多事亲相夫，训子勗妇之言，语极敦厚，诵者感焉。